โป๊งเหน่ง แก้บน กุมารทองเจ้าสัวเฮง หลังถูกหวยเลขท้าย 2 ตัว 110 ใบ
โป๊งเหน่ง เชิญยิ้ม ซื้อจักรยานยนต์สีแดงมาแก้บน กุมารทองเจ้าสัวเฮง หลังถูกลอตเตอรี่เลขท้าย 2 ตัว 94 ตรงๆ จำนวน 110 ใบ รับเงินกว่า 2 แสนบาทวันที่ 17 ก.พ. 2563 ผู้สื่อข่าวรายงานว่า ที่อาศรมฤๅษีเณร ถนนวงแหวนตะวันตกหมายเลข 9 ปทุมธานี-บางปะอิน นายพงษ์ศักดิ์ โสภักดี หรือ โป๊งเหน่ง เชิญยิ้ม ลูกศิษย์อาจารย์ฤๅษีเณร ธาตุพุทธคุณ มาแก้บนหลังถูกรางวัลลอตเตอรี่ รางวัลเลขท้าย 2 ตัว เลข 94 จำนวน 110 ใบ มูลค่า 220000 บาทโป๊งเหน่ง เชิญยิ้ม กล่าวว่า งวดนี้ตนได้หวยจากอ่างน้ำมนต์และเลขทะเบียนรถตัวเอง โดยตนได้เข้าร่วมงานปิดทองฝังลูกนิมิตที่วัดสว่างอารมณ์ จังหวัดนครปฐม และประชาชนที่มาร่วมงานหลายคนได้นำเลขทะเบียนรถของตนเองไปซื้อลอตเตอรี่ ตนเองซึ่งเป็นเจ้าของรถคันดังกล่าวจึงได้หาลอตเตอรี่เลข 94 ด้วยเช่นกัน ส่วนรถจักรยานยนต์ที่นำมาถวาย ตนเองกับภรรยากำลังคิดที่จะซื้อให้ลูกชาย คือ ยูโร เชิญยิ้ม เพื่อใช้ขับทำงานในอาศรม แต่ยังไม่ได้ตัดสินใจกระทั่ง ลูกสาวของตนได้มาไหว้กุมารทองเจ้าสัวเฮง และบอกว่ากุมารทองเจ้าสัวเฮงอยากได้มอเตอร์ไซค์สีแดงมาเล่น ตนจึงอธิษฐานว่าหากงวดนี้ตนได้รางวัลใหญ่ ตนเองจะซื้อมาถวายแล้วจอดไว้ให้เล่นสักสองสัปดาห์ก่อนจะนำไปใช้ต่อไป อีกทั้งยังเชิญชวนประชาชนที่อยากมีโชคลาภแบบตนให้มากราบไหว้และขอสิ่งศักดิ์สิทธิ์ภายในอาศรมเพื่อความเป็นสิริมงคลทั้งตนเองและครอบครัวอีกด้วย.
โป๊งเหน่ง เชิญยิ้ม ซื้อจักรยานยนต์สีแดงมาแก้บน กุมารทองเจ้าสัวเฮง หลังถูกลอตเตอรี่เลขท้าย 2 ตัว 94 ตรงๆ จำนวน 110 ใบ รับเงินกว่า 2 แสนบาท
หวยไทยรัฐ,เลขเด็ดไทยรัฐ,แก้บนหวย,กุมารทองเจ้าสัวเฮง,ถูกหวย,ถูกลอตเตอรี่,หวย